**МАЗМҰНЫ**

I. Эссе ................................................................................................................ 2

II. Аннотация ................................................................................................... 3

ІІІ. Кіріспе ....................................................................................................... 5

ІV. Негізгі бөлім .............................................................................................. 6

V. Қорытынды ................................................................................................ 10

VI. Қолданылған әдебиеттер тізімі ............................................................... 11

VII. Аудиомәтіндер бойынша тапсырмалар жинағы .................................. 12

 **ЭССЕ**

 Қазіргі білім жүйесінде тілді оқыту жан-жақты дамығандықтан, оны үйретуде жаңа технологияларды тиімді пайдалану маңызды. Сондықтан тілді оқытуда тек оқылым дағдысында жиі қолданылатын мәтіндермен шектелу жеткіліксіз. Себебі кез келген адам өмірлік қолданыста оқу әрекетіне қарағанда тыңдау әрекетінде болады. Тыңдау – адамзат үшін тілдік қарым-қатынасқа түсуге қажет басты құралдардың бірі. Біз тыңдау арқылы жан-жағымызда болып жатқан оқиғалар туралы ақпараттарды қабылдай отырып, талдау жасау арқылы өз пікірімізді білдіреміз. Осы себептермен тіл үйренушіге тыңдау арқылы тіл үйрету тиімді болып табылады.

Қазақ тілінде тыңдап түсіну қабілетін дамытудың орны ерекше. Қазақ тілінде сауатты қарым-қатынас жасау үшін оқушы сөйлеу әдебі ережелерін сақтай отырып, тыңдалған мәтінге сай мәселелерді талқылай алуы, өзара сөйлесу, ақпарат бойынша ой қорыта алуы, диалог жүргізуге, еркін сөйлесуге үйрету керек. Бұл мақсатқа жету үшін оқу үдерісінде замануи технологияларды, соның ішінде аудио, видео сияқты техникалық көрнекі құралдарды қолдану мүмкіншіліктері көп.

 Ғылыми жұмыста орыс сыныптарында оқитын оқушылардың қазақ тілін түсініп тыңдауға үйретудің аудиомәтіндер арқылы қолдану әдісі қарастырылады. Оқушыларға тыңдалымды меңгерту арқылы тілдік қарым-қатынасқа түсу мүмкіндігін дамытып, тіл үйренуге деген қызығушылығын, ынтасын, белсенділігін арттыруға болады. Жұмыста түсініп тыңдауға оқыту үшін ұсынылған жаттығулар жүйесі қабылданған айтылымның психологиялық және лингвистикалық қиындықтарын жеңуге көмектеседі. Аудиомәтінде негізгі ойды білдіретін ақпараттың болуы оқушыларға түсінікті және әрбір деңгейге сұрыпталуы керек. Тыңдалым әрекетін меңгеру кезінде оқушылардың бойынан мынадай өзгерістер байқалады: ынтымақтастыққа үйренеді, жеке, жұппен, топпен жұмыс істеуге үйренеді, өз ойларын еркін жеткізуге үйренеді, өзіне-өзі баға беруге, сыныптастарын бағалауға үйренеді, бір-бірін тыңдауға, талдауға, салыстыруға, сабақты қорытындылауға, қорғауға үйренеді.

**АННОТАЦИЯ**

**Зерттеу жұмысының мақсаты:**

1. Аудиомәтіндерді тиімді пайдалану жолдарын қарастыру;
2. Сабақта аудиоматериалдарды қолдану арқылы оқушылардың тілдік дағдыларын дамыту;
3. Оқу бағдарламасына сай 5-сыныптағы лексикалық тақырыптарды меңгеруге арналған тыңдалым мәтіндерін даярлау;
4. Тыңдалым мәтініне арналған жаттығулар жүйесін жасау.

**Зерттеу кезеңдері:**

* Тақырып таңдау;
* Тақырып бойынша әдебиеттер тізімін, материалдар іздеу;
* Жоспар құру;
* Зерттеу жұмысын жүргізу;
* Тапсырмалар жүйесін құрастыру;
* Жинақтау, қорытындылау.

**Зерттеудің өзектілігі:**

Қазақ тілінде мектеп бағдарламасына сәйкес келетін аудио, видео материалдарды арнайы сайттардан табу қиын. Оқулықта берілген тыңдалым мәтіндері тіл үйренуші деңгейлеріне сай келмей, оқушыларға тым күрделі екенін байқаймыз. Осы жобада аудио материалдарды оқушылардың сабақта белсенділігі мен қызығушылығын арттыратын және олардың тыңдау арқылы сөйлесім дағдысын дамытатын негізгі құралдардың бірі ретінде қарастырамыз.

**Зерттеу жаңалығы және дербестік дәрежесі:**

* Әр бөлім соңында тақырыптарды бекітуге арналған аудиожазба (диалог, монолог) дайындалды. Тақырып аясында берілген жаңа сөздерді, ақпараттарды қамтиды.
* Аудиомәтінмен жұмыс жасауға арналған тапсырмаларды жинақталды.

**Зерттеудің әдістері:** Тіл білімінде қолданылатын баяндау, салыстыру, статистикалық әдістер мен талдау, жинақтау және жіктеу тәсілдері басшылыққа алынды.

**Зерттеудің болжамы:**

 Қазақ тілі сабағында аудио құралдардың әдістемелік мүмкіндіктері тиімді пайдаланылса, онда оқушылардың оқу мотивациясы мен тыңдау арқылы түсіну дағдысы қалыптасып, сөйлеу дағдысы дамиды. Оқушылардың өзара түсінісуіне, қарым-қатынас барысында анық сөйлеулеріне көмектеседі. Тыңдалым мәтіндері арқылы сөздерді анық дыбыстау, интонацияны дұрыс қолдану, екпінді дұрыс қою дағдылары қалыптасады.

**Қорытынды:** Тыңдалымды меңгертумен қатар оны бақылау, бағалау қатар жүріп отырғанда ғана жұмысымыздың нәтижесін көре аламыз. Олармен жұмысты тек тыңдалымды ғана емес, сөйлесім әрекетінің барлық түрлерін меңгертуде, қазақ тілі сабақтарының барлық кезеңдерінде жүргізуге болады. Әрбір оқытушы оны өз тарапынан қажетіне, өз әдістемесіне қарай қолданады.

**КІРІСПЕ**

Қазіргі ағылшын тілін оқыту әдістемесінде тыңдалым – «listening», яғни «аудирование» өте танымал. Ағылшын тілі халықаралық тіл болғандықтан, оны оқытуға, үйретуге ерекше назар аударады. Осыған байланысты ағылшын тілін оқытуда көптеген бейнематериалдар түсіріліп, тілді оңай әрі тез меңгеруге арналған көрнекі құралдар көп. Әсіресе аудиоматериалдар оқушылардың жас ерекшеліктері мен базалық деңгейге байланысты беріледі. Олар өмірде кездесетін жағдаяттарға құрылатындықтан, әлеуметтік-тұрмыстық ортада сөйлеу дағдысын еркін қолдануына мүмкіндік береді. Өзге тілдерді оқытуда аудиолингвалды әдістердің қарқынды дамығанын көре аламыз. Ал қазақ тілін оқытуда аудио сияқты техникалық оқу құралдарын жиі қолданылмайды. Оқылым мәтінін дайындау оңай болғандықтан, балалардың тыңдау арқылы сөйлеу белсенділігі төмен. Сондықтан оқушылардың сабақта белсенділігі мен қызығушылығын арттыру мақсатында аудиомәтіндерді дайындадым.

 Тыңдалым мәтіндері оқу жоспарына сай, күнделікті өмірмен байланысты құрылған. Оқушылар тыңдалым мәтініне арналған тапсырмаларды қызығушылықпен орындайды. Өйткені тыңдалым тапсырмалары оқушылардың жас ерекшелігіне сай, сонымен қатар лексикалық тақырыпқа грамматикалық тапсырмалар да сұрыпталып сәйкес келеді.

 Аудиомәтінде негізгі ойды білдіретін фактілер мен дәлелдемелерден тұратын ақпараттың болуы, белгілі бір шешімі бар мәселенің болуы, айтылған ойдың логикалық жүйелілігі және соңында мәтіннің мазмұнын ашатын қорытындының берілуі – мәтіннің әдістемелік талапқа сай екенін көрсетеді.

 Аудиомәтінде негізгі ойды білдіретін фактілер мен дәлелдемелерден тұратын ақпараттың болуы, белгілі бір шешімі бар мәселенің болуы, айтылған ойдың логикалық жүйелілігі және соңында мәтіннің мазмұнын ашатын қорытындының берілуі – мәтіннің әдістемелік талапқа сай екенін көрсетеді. Жалпы мәтіннің мазмұны тіл үйренушіге түсінікті болып, тіл үйренуші оны сөйлеу үдерісінде қолдана білу керек. Мәтіндегі таныс емес сөздер 2 пайыздан аспаған жағдайда, тіл үйренуші оларға назар аудармай, мәтінде айтылуға тиісті негізгі ойды меңгеруге тырысады. Тыңдалымды меңгертумен қатар оны бақылау, бағалау қатар жүріп отырғанда ғана жұмысымыздың нәтижесін көре аламыз.

 **НЕГІЗГІ БӨЛІМ**

Тыңдалым есте сақтау қабілетін дамытып, сөйлесім әрекетіне апаратын бірден бір құрал болып табылады. Өйткені адам ақпаратты естіп қана қоймай, айтылған ойды қорытындылайды және іштей жауап қайтаруға дайындалады. Адамзат ақпараттың көп бөлігін есту арқылы қабылдайтын болғандықтан, тыңдалымның тіл меңгеруде маңызы зор.

 **Тыңдалым** - әрі мақсат, әрі оқыту құралы. Тыңдалым оқыту құралы ретінде оқушыларды жаңа тілдік материалдармен таныстыруды қамтамасыз етеді, сөйлеу қызметінің барлық басқа түрлерінде дағды мен іскерлікті қалыптастыру құралы ретінде әрекет етеді, сөйлеудің қол жеткізілген деңгейін қолдауға ықпал етеді, дағдыларды қалыптастырады. Тыңдауды оқытудың мақсаты - оқушылардың психикасының ерекшеліктеріне және оның дайындық деңгейіне қарай қандай да бір ақпаратты тыңдалым құралдарымен алуы, мәселен: мәтін, фильм және т. б.

 Тыңдау үшін мәтінді іріктеу кезінде оның тілдік ерекшеліктері, мазмұндық сипаттамасы және композициялық ерекшеліктері ескеріледі. Оқушының психикалық ерекшеліктерін бағалау кезінде, ең алдымен, оның сөйлеу, есту қабілеті, назары мен есі, сөйлеу болжамына және ықтималдық болжауға қабілеттілігі, ішкі сөйлеудің даму және дәлелдей білу деңгейі ескеріледі. Оның барлық түрлерінде сөйлеуді меңгеру маңызды рөл атқарады, өйткені қарым-қатынастың негізгі нысандары диалог пен монолог болып табылғандықтан, тыңдауды оқыту оқушылардың еркін коммуникация үшін өте маңызды.

Мен 5-11 сынып оқушылары арасында сауалнама жүргіздім. «Қазақ тілін үйрену үшін қай әрекеттер ыңғайлы?» деген сұраққа 43 оқушы жауап берді. Оқушылардың көбісі оқуды таңдады – 43 %. Одан кейін 27 % бен 22 %-ы көру мен тыңдауды құрайды. Ал жазу ең төмені – 8 %. Яғни оқушылар оқу арқылы жақсы түсінеді. Бізге тыңдалым әрекетін дамыту керек.

 

Аудиоматериалдар сабақта мынадай мақсатта қолданылады: біріншіден, қажетті ақпаратты күшті әсерлілікпен жеткізеді; екіншіден, оқушының бақылаушылығы мен талдау дағдыларын жетілдіреді, үшіншіден, өз пікірін, ойын тұжырымдап айтуға үйретеді. Таспа арқылы тыңдалатын мәтін оқушының тілін дамытады. Тіл үйренудегі тыңдау сөйлеумен тығыз байланысты. Оқушыға таспадан естігенін тілінде пайдалану қажеттігі туады. Таспадан тыңдалған мәтін бойынша сұрақ қою ең тиімді жол, өйткені оқушы сұраққа дұрыс жауап беру үшін мәтінді ынтамен тыңдап, мәнін түсінуге тырысады. Мысалы, оқушылардың аудиомәтіннің жалпы мазмұнын түсінгендіктерін тексеру үшін мынадай жұмыстар жүргіземін: а) Мәтіннің мазмұнына байланысты сұрақ беремін, әр сұраққа екі жауап ұсынамын; ә) Бірнеше сөйлем беремін, солардың біреуі ғана аудиомәтіннің мазмұнына сәйкес келеді.

Осы мәселені зерттеу барысында мен 5-сыныптың оқу бағдарламасы бойынша 2 тақырыптық бөлімді таңдадым. Әр бөлім соңында тақырыптарды бекітуге арналған аудиожазба (диалог, монолог) дайындадым. Аудиомәтіндер тақырып аясында берілген жаңа сөздерді, ақпараттарды қамтиды. Аудиомәтінмен жұмыс жасауға арналған тапсырмаларды жинақтадым.

**7-бөлім: Денсаулық – зор байлық**

1. Дәрігердің қабылдауында
2. Дәрумен – денсаулық кепілі
3. Ең үлкен байлық
4. Ас – адамның арқауы
5. Фастфудтың зияны
6. Нәтиже сабақ. Мен не үйрендім?

**8-бөлім: Менің тәуелсіз – Қазақстаным**

1. Тәуелсіздік нышандары
2. Тәуелсіздіктің символы – ұлттық теңге
3. Тәуелсіз елдің Астанасы
4. «Алтын қалам» әдеби сыйлығының жеңімпазы
5. Уа, еркіндік! Сенсің менің ғажайып өлеңім!
6. Нәтиже сабақ. Мен не үйрендім?

 Мына 2 бөлімнің соңында Нәтиже сабақ берілген. Осы сабақта білімді бекіту ретінде аудиомәтіндерді қолдануға болады.

Аудиомәтіндерді жазу кезінде *Online MP3* бағдарламасын қолдандым. Онда дауысты, жылдамдықты өзгертуге болады. Барлық қолданушыларға өте ыңғайлы.

Орыс сыныптарында оқушылардың қазақ тілі пәнінен білімін бағалау негізінен, екі түрлі шартқа байланысты. Оның бірі – түсінгенін дұрыс айта білу, яғни сөйлемді дұрыс құрастыру, жеке дыбыстарды, сөз тіркестерін дұрыс оқуы. Екіншіден, сөз тіркестерін ауызша, жазбаша дұрыс қолданып, ерекше дыбыстарды ( ы, і, ә, ө, ү, ұ, ң ) меңгермейінше, қазақша дұрыс сөйлеу, сауатты жазу мүмкін емес. Сондықтан қазақ тіліне тән дыбыстарды меңгерту барысында компьютерлік ойындардың да тигізер пайдасы зор. Компьютерлік ойындар жаттықтыру, оқыту және дамыту сипаттарын ескере отырып жасалынса, олардың әрбір оқушының білім сапасын арттыруға тигізер пайдасы зор.

Мәтін диалог, монолог, әңгіме, хабарландыру түрінде болса, формасы бойынша сипаттау, мазмұндау, пікірталас, баяндау, әңгімелеу, нұсқаулық түрінде беріледі.

Мен дайындаған мәтін мазмұны жағынан коммуникативті, қызықты, заманауи, контингентке сай, шынайы, яғни күнделікті өмірде жағдаяттарға сәйкес құрастырылды.

Аудиомәтінмен жұмыс үш түрлі кезеңнен тұрады: мәтіналды жұмыс, мәтінмен және мәтіннен кейінгі жұмыс.

Мәтіналды жұмыстарында белгілі бір жағдаят туғызу немесе жекелеген сөздер, сөз тіркестері, суреттер, жоспар арқылы тіл үйренушіге тыңдайтын мәтін тақырыбына болжам жасайды.

Мәтінмен жұмыс тікелей тыңдау барысында орындалады. Тыңдау арқылы қабылдау, түсіну қабілеттерін дамытуға арналған фонетикалық, лексика-грамматикалық жаттығулар орындату: берілген ақпаратпен келісукеліспеу, сұраққа жауап, түсіп қалған дыбысты, қосымшаны, сөзді анықтау, сөйлемді аяқтау,т.б.

Үшінші кезең үш түрлі тапсырмадан тұрады: 1) Тыңдалған мәтінді түсіне білу; 2) қабылданған ақпаратты шығармашылық өңдеуден өткізе білу; 3) алынған ақпаратты тілдік қарым-қатынаста қолдана білу. Яғни, бұл кезеңде алынған ақпартты дискуссияда, біреуге кеңес немесе жаңа ақпарат беруде қолдану керек.

Тыңдауды қалыптастыру бойынша жаттығуларды бес топқа біріктірдім:

***1 топ.*** Лингвистикалық қиындықтарды шешуге бағытталған жаттығулар, Оның өзі бірнешеге бөлінеді:

* фонетикалық;
* грамматикалық;
* лексикалық.

***2 топ.*** Есту жадын дамытуға бағытталған жаттығулар.

***3-топ.*** Оқушылардың назарын дамытуға бағытталған жаттығулар.

***4-топ.*** Қиялды дамытуға бағытталған жаттығулар.

***5-топ.*** Логикалық ойлауды дамытуға бағытталған жаттығулар.

 Аудиоматериалдарды қолдану арқылы сабақтар оқушыларды тірі тілге ауыстырады, олардың қызығушылығын тудырады. Тыңдалымның табыстылығы бір жағынан тыңдаушының өзіне (сөйлеу, есту қабілетінің, есте сақтау қабілетінің даму дәрежесіне, оның көңілінің, қызығушылығының болуына және т.б.), екінші жағынан, қабылдау жағдайларына ( саны мен түрлері, дыбысталу ұзақтығы) және, ең соңында, лингвистикалық ерекшеліктерге — сөйлеу хабарламаларының тілдік және құрылымдық- композициялық күрделілігіне және олардың оқушылардың сөйлеу тәжірибесі мен біліміне сәйкестігіне байланысты.

**ҚОРЫТЫНДЫ**

 Тыңдалым қарым-қатынастың негізін қалайды, ауызекі сөйлеуді меңгеру тыңдалымнан басталады. Тыңдалым тіл үйренушіні мұқият тыңдауға, айтылатын ақпараттың негізгі мазмұнын алдын ала болжауға үйрете отырып, тыңдай білу мәдениетін қалыптастырады.

 Зерттеу барысында барлық оқушылар аудиомәтіндер арқылы тілді әржақты үйренуге, сабақта танымдық қабілеттерін дамытуға көмектеседі деген пікірге келдім. Сонымен қатар, тілдің акцентін білуге үйренеді. Тыңдалым тіл үйретуде, тақырыпты меңгеруде оқыту құралы ретінде тиімді қолдануға болады.

Егер аудиомәтіндер сабақта жиі қолданылатын болса:

* Оқушы психикасының мына ерекшеліктерін бір мезгілде дамытуға болады.
* Тыңдау әрекеті арқылы оқушылар өз пікірін, ойын тұжырымдап айтуға үйретеді, жазба жұмыс жасайды.
* Сөздерді анық дыбыстау, интонацияны дұрыс қолдану, сөздерде және сөйлемдерде екпінді дұрыс қою дағдылары қалыптасады.

**Пайдаланған әдебиеттер:**

1. ҚР СТ 1926-2015 «Қазақ тілін меңгерудің коммуникативтік тілдік құзыреттіліктері. Қарапайым деңгей. Жалпы меңгеру». – Астана, 2015.-36б.
2. Тыныбаева Б.Қ., Мәтеш Ф.М. Шет тілі сабағында тыңдауға оқыту әрі мақсат, әрі құрал. Х.Досмұхамедов атындағы Атырау мемлекеттік университет!нің Хабаршысы № 1(48), 2018. С.32-37.
3. Зайцева Л. А. Требования к аудитивному материалу, содержащему неизученную лексику // Иностранные языки в школе . -1996. - № 3, С. 15.

 **Аудиомәтіндер бойынша тапсырмалар жинағы**

 **1-мәтін**

* Сәлем, Айдана!
* Сәлем, Жанар!
* Сен кеше қайда бардың?
* Мен **емханада** болдым. Таңертең **қан тапсырдым**. Дәрігер мені **тексерді.** Сосын **жүрегімді** тыңдады.
* Сен **тексеруден** өттің бе?
* Иә, мен жыл сайын тексеруден өтемін. Жанар, сен фастфуд тағамдарын **жиі** жейсің бе?
* Мен фастфуд тағамдарын жақсы көремін. Олар дәмді әрі жылдам дайындалады.
* Дәрігер фасфудтың зиян екенін айтты. Фастфуд **тез бұзылады.** Дәруменге бай тағамдарды жеуге **кеңес берді.** Мысалы: жеміс-жидектер, көгөністер. Олар денсаулыққа пайдалы.
* Дұрыс айтасың, Айбар! Ең үлкен байлық – денсаулық. Денсаулығың жақсы болу үшін **салауатты өмір салтын** ұстану қажет. Мен енді тек пайдалы тағамдарды жеймін.

 (90 сөз)

 \* қарамен жазылған сөздер – бөлім бойынша меңгерілген жаңа сөздер

**Мәтіналды жұмыс.**

1. Берілген тірек сөздер арқылы мәтіннің тақырыбын анықта.

Емхана, дәрігер, фастфуд тағамдары, дәрумен, байлық, денсаулық.

**Мәтінмен жұмыс.**

Сұрақтар:

1. Мәтін не туралы?

а) Емхана

ә) Денсаулық

б) Дәрігер

в) Фастфуд

1. Жанар нені түсінді?

а) Жүректі тексерту

ә) Фастфудтың зияны

б) Дәрігерге бару керек

в) Емханаға бару

1. Мәтін мазмұнына сәйкес жауапты анықтаңыз. Денсаулықты қалай күту керек?

а) Фастфуд тағамдарын жеу

ә) Қан тапсыру

б) Жүрек тексеру

в) Салауатты өмір салтын ұстану

1. Мәтіндегі негізгі ойды анықта.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Тыңдалым мәтіні бойынша дұрыс/бұрыс ақпараттарды анықта.

|  |  |  |
| --- | --- | --- |
| Ақпарат | Дұрыс | Бұрыс |
| Айбар емханада болды |  |  |
| Кешке қан тапсырды |  |  |
| Серік фастфуд тағамдарын жақсы көреді |  |  |
| Айбар пайдалы тағам жеу керек екендігін айтты |  |  |

1. Мәтіннен үстеулерді тауып жаз. Олардың түрлерін анықта.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Қажетті сөздерді орнына қойып, сөйлемдерді толықтыр.

Қажетті сөздер: Кеңес, жылдам, үлкен, дәруменге.

1. Олар дәмді әрі \_\_\_\_\_\_\_\_ дайындалады.
2. Ең \_\_\_\_\_\_\_\_ байлық – денсаулық.
3. \_\_\_\_\_\_\_ бай тағамдарды жеуге \_\_\_\_\_ берді.

**Мәтіннен кейінгі жұмыс.**

1. Берілген диалогты өз қалауыңмен жалғастыр.
* Сәлем, Айдана!
* Сәлем, Жанар!
* Сен кеше қайда бардың?
* Мен емханада болдым. Таңертең қан тапсырдым. Дәрігер мені тексерді. Сосын жүрегімді тыңдады.
* Сен тексеруден өттің бе?
* Иә, мен жыл сайын тексеруден өтемін. Жанар, сен фастфуд тағамдарын жиі жейсің бе?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. «Ең үлкен байлық – денсаулық» деген пікірмен келісесің бе? Өз ойыңды айт.
2. Сенің досың таңертең гамбургер жейді. Оған қандай кеңес бересің?
3. Диалогті өз сөзіңмен монологке айналдыр. (8-10 сөйлем)

 **2-мәтін**

 Қазақстан – тәуелсіз, еркін мемлекет. Біз 16 желтоқсан күні Тәуелсіздіктің мерейтойын атап өтеміз. Еліміздің мемлекеттік рәміздері бар. Олар: **Ту, Елтаңба, Әнұран**. Мемлекеттік рәміздер Ата заңмен қорғалады. Біз рәміздерге **құрмет** көрсетеміз. Олар тәуелсіздігіміздің символы. Қазақстанның ұлттық валютасы – теңге. **Төл теңгеде** халықтың тарихы, **келешегі** **бейнеленеді.** **Елордамыз** – Астана қаласы. Астанада биік **қонақүйлер,** ғимараттар көп. Мен тарихи ескерткіштерді **тамашалағанды** жақсы көремін. Астана күні барлық қазақстандықтар демалады.

Тәуелсіздік – баға жетпес байлық. Қалқаман Сариннің тәуелсіздік туралы өлеңі бар. Ол Желтоқсан оқиғасына арналған. Өлеңде егемендіктің **қиындықпен** келгенін айтады. Тәуелсіздік – бізге аманат.

 (83 сөз)

**Мәтіналды жұмыс:**

1. Берілген суреттер арқылы мәтіннің тақырыбын анықта.





 **Мәтінмен жұмыс:**

1. Мәтіннің негізгі идеясы.

а) Қазақстанның елордасы – Астана.

ә) Мемлекеттік рәміздер - тәуелсіздіктің символы.

б) Тәуелсіздік – баға жетпес байлық.

в) Қ.Сариннің тәуелсіздік туралы өлеңі бар.

1. Мәтінге қай тақырып сәйкес келеді?

а) Тәуелсіз мемлекет

ә) Рәміздерге құрмет

б) Астана – сұлу қала

в) Желтоқсан оқиғасы

1. Мәтіннен тірек сөздерді теріп жаз.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Сөздерге қажетті жіктік жалғауын жалғап жаз.

Қажетті қосымшалар: - нің, -ге, - дің, - да.

1. Еліміз.... мемлекеттік рәміздері бар.
2. Біз рәміздер... құрмет көрсетеміз.
3. Астана.... биік қонақүйлер, ғимараттар көп.
4. Қалқаман Сарин.... тәуелсіздік туралы өлеңі бар.
5. Берілген сөздердің синонимдерін мәтіннен тауып жаз.

Астана –

Болашақ –

Егемендік –

**Мәтіннен кейінгі жұмыс**

1. Өз пікіріңді дәлелде.

|  |  |  |
| --- | --- | --- |
| Ақпарат | Келісемін/Келіспеймін |  Неге? |
| Мемлекеттік рәміздерге құрмет көрсету керек.  |  |  |
| Қазақстанның егемендігі оңай келген жоқ.  |  |  |
| Тәуелсіз елімізбен мақтануымыз керек.  |  |  |

1. Тәуелсіздіктің қандай маңызы бар? Қалай ойлайсың?
2. Мәтіндегі ақпараттарды пайдалана отырып, досыңмен диалог құрастыр. 3 сұрақ/3 жауап